cyanic-selkie/wikianc huggingface dataset:
Γ.Σ. Ηρακλής Θεσσαλονίκης (Πετοσφαίριση Ανδρών)
2001–2010
Οι βάσεις για τη μεγάλη ομάδα του Ηρακλή Θεσσαλονίκης που τη δεκαετία αυτή έκανε εμφατική παρουσία στον ελληνικό αλλά και στον ευρωπαϊκό χώρο είχαν ήδη τεθεί. Το 2002 ο Ηρακλής Θεσσαλονίκης κατέκτησε για πρώτη φορά στην ίδια χρονιά Πρωτάθλημα Ελλάδας και Κύπελλο Ελλάδας (double) και ταυτόχρονα την τρίτη θέση στο ευρωπαϊκό C.E.V. Champions League που έγινε στο Opole της Πολωνίας. Στον ημιτελικό της διοργάνωσης εκείνης, μετά από μία συγκλονιστική εμφάνιση, ηττήθηκε μόλις με 3-2 από την ιταλική Lube Macerata, που τελικά κατέκτησε το κύπελλο. Έτσι η Ελλάδα έχασε τη σπάνια ευκαιρία να έχει δύο εκπροσώπους στον τελικό, αφού στον άλλο ημιτελικό ο Ολυμπιακός Πειραιώς νίκησε την πολωνική Mostostal με 3-1. Στον αγώνα για την τρίτη θέση ο Ηρακλής Θεσσαλονίκης νίκησε τη Mostostal με 3-2 και κατέκτησε το χάλκινο μετάλλιο.
Το 2003 ο Ηρακλής κατέλαβε την δεύτερη θέση στην Α1 Εθνική Κατηγορία. Το 2004 η ομάδα κατέκτησε το Κύπελλο Ελλάδας ενώ συμμετείχε σε ένα ακόμη final 4 του C.E.V. Champions League στο Belgorod της Ρωσίας, όπου περιορίστηκε στην 4η θέση.
Το 2005 κατέκτησε το δεύτερο double της ιστορίας του. Την ίδια χρονιά έφτασε στο final 4 του C.E.V. Champions League που έγινε στη Θεσσαλονίκη στο Κλειστό Γήπεδο του Π.Α.Ο.Κ.. Στον ημιτελικό νίκησε τη ρωσική Lokomotiv Belgorod με 3-2 και στον τελικό υπέκυψε στην ανωτερότητα της γαλλικής Tours, χάνοντας με 3-1, αλλά με γεμάτα όλα τα set (21-25, 31-29, 25-17, 25-23).
Το 2007 η ομάδα του Ηρακλή Θεσσαλονίκης μπήκε στα play off της Α1 Εθνικής Κατηγορίας με μειονέκτημα έδρας, αλλά με 3-1 νίκες επί του Ολυμπιακού Πειραιώς και 3-1 επί του Παναθηναϊκού πήρε πανηγυρικά το τρίτο πρωτάθλημα στην ιστορία του συλλόγου. Το γεγονός ότι και με τους δυο αντιπάλους του ο Ηρακλής Θεσσαλονίκης κατάφερε να σπάσει το πλεονέκτημα έδρας που είχαν απέναντί του, ήταν αφορμή να χειροκροτηθεί από φίλους και αντιπάλους.
Το 2008 κατέκτησε ξανά το Πρωτάθλημα Ελλάδας κερδίζοντας τον Παναθηναϊκό με 3-0 νίκες και έχοντας το μειονέκτημα έδρας, ενώ κατέκτησε και το Super Cup Ελλάδας. Τo 2009 έφτασε για 5η φορά στο final 4 του C.E.V. Champions League που έγινε στην Πράγα. Στον ημιτελικό νίκησε τη ρωσική Iskra Odintsovo με 3-1, αλλά στον τελικό το εμπόδιο της ιταλικής Trentino ήταν ανυπέρβλητο. Η ομάδα της Θεσσαλονίκης ηττήθηκε με σκορ 3-1 και κατέκτησε άλλο ένα ασημένιο μετάλλιο στην κορυφαία ευρωπαϊκή διοργάνωση συλλόγων.
2011–2015
Το 2011 έφτασε μέχρι τον τελικό του Κυπέλλου Ελλάδας κόντρα στον Ολυμπιακό Πειραιώς, αλλά δεν κατάφερε να σηκώσει το τρόπαιο. Το 2012 ο Ηρακλής Θεσσαλονίκης έκανε το double. Στις 10 Μαρτίου 2012 κατέκτησε το 6ο Κύπελλο Ελλάδας και 14ο συνολικά τίτλο της ιστορίας του. Οι κυανόλευκοι επικράτησαν με 3-0 σετ (25-21, 25-20, 25-19) τον Γ.Σ. Λαμίας και χωρίς να χάσουν set στο final 8. Στις 14 Μαΐου 2012 κατάφερε να κατακτήσει και το Πρωτάθλημα Ελλάδας κόντρα στον Α.Ο. Φοίνικα Σύρου.
Την αγωνιστική περίοδο 2012–2013 ο Ηρακλής Θεσσαλονίκης τερμάτισε στη 10η θέση της Volley League, αλλά στα play out κατάφερε να παραμείνει στην κατηγορία. Όμως εκκρεμούσε η απόφαση του αθλητικού δικαστή για την αποβολή του από το πρωτάθλημα λόγω χρεών. Ο Ηρακλής Θεσσαλονίκης προσέφυγε στο Ανώτατο Συμβούλιο Επιλύσεως Αθλητικών Διαφορών (Α.Σ.Ε.Α.Δ.) ασκώντας έφεση κατά της απόφασης, η οποία όμως απορρίφθηκε με αποτέλεσμα τον υποβιβασμό του στην Α2 Εθνική Κατηγορία. Στη συγκεκριμένη κατηγορία αγωνίστηκε τις επόμενες δύο αγωνιστικές περιόδους, κατακτώντας τελικά το πρωτάθλημα, γεγονός το οποίο τον οδηγούσε και πάλι στη Volley League (Α1 Εθνική Κατηγορία).
Ηρακλής Πετοσφαίριση 2015 (2015–2020)
Η ομάδα αυτή προέκυψε από τη συγχώνευση του τμήματος πετοσφαίρισης ανδρών του «Γ.Σ. Ηρακλή Θεσσαλονίκης» με τον ιδρυθέντα (το 2015) σύλλογο «Ηρακλής Πετοσφαίριση 2015». Έπειτα από μία αποτυχημένη προσπάθεια να πάρει αδειοδότηση από την Επιτροπή Επαγγελματικού Αθλητισμού (Ε.Ε.Α.), τελικά κατάφερε να πάρει την αδειοδότηση και να συμμετάσχει κανονικά στο πρωτάθλημα της Volley League 2015–2016. Η ομάδα με την επωνυμία «Ηρακλής Πετοσφαίριση 2015 Τ.Α.Π.» αγωνιζόταν στη Volley League (Α1 Εθνική Κατηγορία) από το 2015–2016 έως το 2019–2020.
Ν.Γ.Σ. Ηρακλής Θεσσαλονίκης 1908 (2020–Σήμερα)
Το 2020 ιδρύθηκε ο «Νέος Γυμναστικός Σύλλογος Θεσσαλονίκης “ο Ηρακλής” 1908» στα πρότυπα του παλαιού Γυμναστικού Συλλόγου Θεσσαλονίκης «ο Ηρακλής», αλλά χωρίς να κληρονομήσει τα χρέη του παλαιού αθλητικού σωματείου. Στις 4 Φεβρουαρίου του 2021 υπερψηφίστηκε από τη Βουλή των Ελλήνων η τροπολογία (άρθρο 41) του Υπουργείου Οικονομικών. Σύμφωνα με αυτήν, η ακίνητη περιουσία (στη Μίκρα και τους Χορτατζήδες) πέρασε άνευ ανταλλάγματος στο αθλητικό σωματείο με την επωνυμία «Νέος Γυμναστικός Σύλλογος Θεσσαλονίκης “ο Ηρακλής” 1908».
Το τμήμα πετοσφαίρισης του Ηρακλή Θεσσαλονίκης αναγεννήθηκε το 2021 με μπροστάρη τον εμβληματικό αρχηγό Andrej Kravárik, ο οποίος ανέλαβε την αναδιοργάνωση του ανδρικού και γυναικείου τμήματος αλλά και τις ακαδημίες του συλλόγου.
Έμβλημα – Χρώματα
Στο έμβλημα του απεικονίζεται το άγαλμα του Ηρακλή του Λύσιππου. Τα χρώματα του Γ.Σ. Ηρακλή Θεσσαλονίκης είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.
Τίτλοι – Διακρίσεις
=== Πανελλήνιοι Τίτλοι ===
Τρέχουσα σύνθεση (2022–2023)
Ακολουθεί η σύνθεση της ανδρικής ομάδας πετοσφαίρισης του Ηρακλή Θεσσαλονίκης για την αγωνιστική περίοδο 2022–2023 στη Pre League 2022–2023:
Social Media – Επίσημες σελίδες
Κατηγορία:Γ.Σ. Ηρακλής Θεσσαλονίκης Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.ΠΕ.Σ.Θ.
Orange (στούντιο animation)
Η Orange Co., Ltd. (ιαπωνικά: 有限会社オレンジ χέπμπορν: Yūgen-gaisha Orenji) είναι ιαπωνικό στούντιο animation με έδρα το Μουσάσινο του Τόκιο που ειδικεύεται στην παραγωγή 3DCG animation. Το στούντιο είναι γνωστό για το μεγαλοποιημένο του τρισδιάστατο και σκηνοθετικό στυλ, το οποίο διαφέρει από τη συνήθη κίνηση που συχνά βρίσκεται στα έργα του CG.
Παραπομπές
Κατηγορία:Ιαπωνικά στούντιο κινουμένων σχεδίων
Σπήλαιο Αζίκ
Το Σπήλαιο Αζίκ (Azıx mağarası) είναι ένα συγκρότημα έξι σπηλαίων, γνωστό ως τόπος κατοίκησης προϊστορικών ανθρώπων. Βρίσκεται κοντά στο χωριό Αζόχ στην Επαρχία Μαρτουνί του Ναγκόρνο Καραμπάχ.
Στις 24 Νοεμβρίου 2020, αρχαιολογικά ευρήματα του σπηλαίου Αζίκ μεταφέρθηκαν στο Μπακού από τους εκπροσώπους της υπηρεσίας εθνικής ασφάλειας του Αζερμπαϊτζάν και τοποθετήθηκαν στο Αρχαιολογικό Ταμείο του Ινστιτούτου Αρχαιολογίας και Εθνογραφίας της Εθνικής Ακαδημίας Επιστημών.
Η ανακάλυψη του σπηλαίου
Το σπήλαιο ανακαλύφθηκε από την Παλαιολιθική Αρχαιολογική Αποστολή της Εθνικής Ακαδημίας Επιστημών του Αζερμπαϊτζάν υπό την επίβλεψη του αρχαιολόγου Μαμανταλί Χουσεΐνοφ το 1960 και θεωρείται μια από τις αρχαιότερες τοποθεσίες πρωτοανθρώπινης παρουσίας στην Ευρασία. Ένα οστό γνάθου που μοιάζει με οστό από Νεάντερταλ που βρέθηκε το 1968 θεωρείται ότι είναι πάνω των 300.000 ετών και ως εκ τούτου ένα από τα παλαιότερα πρωτοανθρώπινα υπολείμματα που βρέθηκαν στην κεντρική Ασία. Έχει αναφερθεί από αρχαιολόγους ότι τα ευρήματα από τα χαμηλότερα στρώματα θυμίζουν από πολλές απόψεις τον πολιτισμό, ευρήματα του οποίου ανακαλύψθηκαν στο φαράγγι Ολντουβάι της Τανζανίας.
Στρώματα
Τα αρχαιολογικά στρώματα που έχουν καταγραφεί στο παλαιολιθικό σπήλαιο Αζίκ κατά τις αρχαιολογικές ανασκαφές έχουν ως εξής:
Το πρώτο στρώμα
Το πρώτο στρώμα αποτελείται από μαύρα ιζήματα. Κατά τη διάρκεια των αρχαιολογικών ανασκαφών βρέθηκαν πήλινα πιάτα που ανήκουν στους μεσαιωνικούς χρόνους. Κατά τη διάρκεια των αρχαιολογικών ανασκαφών που πραγματοποιήθηκαν μεταξύ 1962-1965, βρέθηκαν τμήματα πήλινων πιάτων του Μεσαίωνα, της Εποχής του Χαλκού και της Νεολιθικής Περιόδου. Ωστόσο, κατά τη διάρκεια αρχαιολογικών ανασκαφών τα επόμενα χρόνια, δεν καταχωρήθηκε υλικό που να ανήκει στην Νεολιθική περίοδο. Το συνολικό πάχος του στρώματος ήταν 77–125 εκ.
Το δεύτερο στρώμα
Το δεύτερο στρώμα αποτελείται από ανοιχτό κοκκινοκίτρινο χώμα. Κατά τη διάρκεια των αρχαιολογικών ερευνών, ανακαλύφθηκαν μεμονωμένα λίθινα και πήλινα πιάτα μέσα στο στρώμα, τα οποία ανήκαν κυρίως στη μεσαιωνική περίοδο, στην Εποχή του Χαλκού και στη Νεολιθική Περίοδο. Το συνολικό πάχος του στρώματος ήταν 90-180 εκ.
Το τρίτο στρώμα
Το τρίτο στρώμα αποτελείται από γκρι χώμα. Σύμφωνα με διάφορα χαρακτηριστικά, εντοπίστηκαν τρία επίπεδα στο τρίτο στρώμα κατά τις αρχαιολογικές ανασκαφές που πραγματοποιήθηκαν μεταξύ 1973 και 1974.
Το πέμπτο στρώμα
Το πέμπτο στρώμα αποτελείται από κίτρινο χώμα. Το πλουσιότερο και παχύτερο ίζημα στη στρατογραφία του σπηλαίου Αζίκ βρίσκεται στο πέμπτο στρώμα. Κατά τα έτη 1963-1969 και 1971-1986, σε αρχαιολογικές ανασκαφές που πραγματοποιήθηκαν στο πέμπτο στρώμα, βρέθηκαν πολλά οστά ζώων και 300 κομμάτια λίθων. Στο πέμπτο στρώμα του σπηλαίου Αζίκ, το οποίο παρουσιάζει την πλουσιότερη στρωματογραφία από τα παλαιολιθικά σπήλαια του Μεγάλου Καυκάσου, εντοπίστηκαν εστίες για μαγείρεμα, κτηριακές υποδομές και αποθηκευμένα κρανία αρκούδας.
Το έκτο στρώμα
Το έκτο στρώμα αποτελείται από γκρι αργιλώδες έδαφος. Ωστόσο, σε σύγκριση με τα άλλα στρώματα που αναφέρονται παραπάνω, το έκτο στρώμα είναι πλούσιο σε χαλίκι και πέτρα. Εδώ βρέθηκαν περισσότερα από 3.000 κομμάτια λίθων. Το πάχος του στρώματος ήταν 55-87 εκ.
Το έβδομο στρώμα
Το έβδομο στρώμα αποτελείται από ένα γαλάζιο στρώμα αργίλου. Σε άρθρα για το σπήλαιο Αζίκ που δημοσιεύθηκαν το 1974 με θέμα τις αρχαιολογικές ανασκαφές, αναφέρεται ότι δεν υπήρχε αρχαιολογικό υλικό που να παραμένει κάτω από το 6ο στρώμα. Ωστόσο, κατά τη διάρκεια αρχαιολογικών ανασκαφών σε ιζήματα του σπηλαίου κάτω από το 6ο στρώμα το 1974, καταγράφηκαν τέσσερα ακόμη αρχαιολογικά στρώματα (7ο-10ο) και βρέθηκαν σε αυτά υπολείμματα υλικών. Το πάχος του έβδομου στρώματος ήταν 82–98 εκ.
Το όγδοο στρώμα
Το όγδοο στρώμα αποτελείται από σκούρο μπλε άργιλο. Κατά τη διάρκεια των αρχαιολογικών ανασκαφών, ανακαλύφθηκαν υπολείμματα υλικού μέσα στο όγδοο στρώμα. Ταυτόχρονα, βρέθηκαν μεμονωμένα κομμάτια λίθων που έπεσαν από την οροφή του σπηλαίου. Το πάχος του στρώματος ήταν 90–115 εκ.
Το ένατο στρώμα
Το ένατο στρώμα αποτελείται από γαλάζιο αργιλώδες χώμα. Κατά τη διάρκεια των αρχαιολογικών ανασκαφών, δείγματα καλλιέργειας βρέθηκαν στο εσωτερικό του στρώματος. Το πάχος του στρώματος ήταν 78-84 εκ.
Το δέκατο στρώμα
Το δέκατο στρώμα αποτελείται από κίτρινο αργιλώδες χώμα και από σχετικά περισσότερες λίθινες στρώσεις. Κατά τη διάρκεια των αρχαιολογικών ανασκαφών, σε αυτό το στρώμα βρέθηκαν λίθινα εργαλεία. Το στρώμα είναι αρκετά σκληρό καθώς βρίσκεται στην επιφάνεια του βράχου. Το πάχος του στρώματος ήταν 78-83 εκ.
Παραπομπές
Κατηγορία:Σπήλαια του Αζερμπαϊτζάν Κατηγορία:Προϊστορικοί αρχαιολογικοί τόποι στο Αζερμπαϊτζάν
Γ΄ Εθνική ποδοσφαίρου ανδρών 2001-2002
Πηγές
Κατηγορία:Γ΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2001-2002
Χρυσωρυχείο Ζοντ
Το χρυσωρυχείο Ζοντ (Zod qızıl yatağı; γνωστό στην Αρμενία ως χρυσωρυχείο Σοτκ, Սոթքի ոսկու հանքավայր) είναι το μεγαλύτερο ορυχείο στο Αζερμπαϊτζάν και την Αρμενία όσον αφορά τα κοιτάσματα καθαρού χρυσού. Βρίσκεται κοντά στο Σοτκ (πρώην Ζοντ), της επαρχίας Gegharkunik της Αρμενίας και στο παρακείμενο τμήμα της περιοχής Kalbajar του Αζερμπαϊτζάν. Τα καθαρά αποθέματα χρυσού στο ορυχείο υπολογίζονται συνολικά σε περισσότερους από 120 τόνους. Η ελάχιστη κερδοφόρα περιεκτικότητα πολύτιμου μετάλλου στο μετάλλευμα είναι ίση με 0,8 g ανά τόνο.
Ιστορία
Το ορυχείο ανακαλύφθηκε το 1951 και βρίσκεται σε λειτουργία από το 1976. Το 1993, κατά τη διάρκεια τηςπρώτης σύγκρουσης του Ναγκόρνο-Καραμπάχ, η περιοχή Kalbajar του Αζερμπαϊτζάν (συμπεριλαμβανομένου του τμήματος του ορυχείου από την πλευρά του Αζερμπαϊτζάν) πέρασε υπό τον πλήρη έλεγχο της Αρμενίας και παρέμεινε εκεί έως τον Νοέμβριο του 2020. Το 2007, η Αρμενία παραχώρησε από την πλευρά της στη ρωσική εταιρεία GeoProMining το δικαίωμα εκμετάλλευσης του ορυχείου. 320.500 τόνοι μεταλλεύματος χρυσού εξορύχθηκαν κατά το έτος 2009, 490.000 τόνοι κατά το 2010 και 880.000 τόνοι κατά το 2011. Στο ορυχείο προσλήφθηκε προσωπικό που υπολογίζεται ανάμεσα στα 350 και τα 400 άτομα. Το μετάλλευμα περνά από επεξεργασία στο εργοστάσιο εξόρυξης χρυσού Ararat, στο οποίο μεταφέρεται σιδηροδρομικώς. μικρογραφία| Το ορυχείο Ζοντ στα σύνορα της Αρμενίας και του Αζερμπαϊτζάν σε μια δορυφορική εικόνα που τραβήχτηκε από τον Sentinel-2 στις 14 Νοεμβρίου 2020. Η κόκκινη γραμμή σηματοδοτεί τα σύνορα μεταξύ της Αρμενίας (αριστερά) και του Αζερμπαϊτζάν (δεξιά) Όταν ξεκίνησε η σύγκρουση στο Ναγκόρνο-Καραμπάχ στις στις 27 Σεπτεμβρίου του 2020, η εταιρεία GeoProMining ανέστειλε προσωρινά τη λειτουργία του ορυχείου. Στις 25 Νοεμβρίου του 2020, μονάδες των ενόπλων δυνάμεων του Αζερμπαϊτζάν, σύμφωνα με τη δήλωση που υπέγραψαν ο πρόεδρος του Αζερμπαϊτζάν, ο πρωθυπουργός της Αρμενίας και ο πρόεδρος της Ρωσίας μετά τη σύγκρουση, εισήλθαν στην περιοχή Kalbajar, η οποία είχε στο μεταξύ εκκενωθεί από τα στρατεύματα της Αρμενίας. Διάφορες εργασίες υποδομής καθώς και αποναρκοθέτηση πραγματοποιήθηκαν καθώς οι μονάδες του Αζερμπαϊτζάν προχωρούσαν. Την επόμενη μέρα, ο Hakob Avetyan, ο επικεφαλής της αρμενικής κοινότητας Geghamasar, που βρίσκεται στα σύνορα με το Αζερμπαϊτζάν, ανέφερε ότι ο στρατός του Αζερμπαϊτζάν είχε εισέλθει στο ορυχείο. Σύμφωνα με τον ίδιο, οι Αζέροι είχαν φτάσει χωρίς να πυροβολούν και ζήτησαν την αποδέσμευση του εδάφους, ενώ ακολούθησαν διαπραγματεύσεις. Οι υπάλληλοι του ορυχείου άρχισαν να εγκαταλείπουν την περιοχή, αν και δεν έχαν προηγηθεί απειλές, σύμφωνα με τον Avetyan. Το απόγευμα εκείνης της ημέρας, ανακοινώθηκε ότι εκπρόσωποι της Αρμενίας, της Ρωσίας και του Αζερμπαϊτζάν είχαν αρχίσει να πραγματοποιούν εργασίες οριοθέτησης με τη χρήση τεχνολογίας GPS με στόχο να προσδιορίσουν την ακριβή θέση των κρατικών συνόρων. Τα στρατεύματα του Αζερμπαϊτζάν έθεσαν τρεις στρατιωτικές θέσεις στην πλευρά του ορυχείου του Αζερμπαϊτζάν. Στις 27 Νοεμβρίου, μετά από μακρές διαπραγματεύσεις μεταξύ του στρατού του Αζερμπαϊτζάν και των εκπροσώπων της εταιρείας GeoProMining, οι υπάλληλοι της εταιρείας εγκατέλειψαν το τμήμα του ορυχείου που βρίσκεται από την πλευρά του Αζερμπαϊτζάν.
Κεντρική Οροσειρά (Αλβανία)
μικρογραφία| Τοπογραφικός χάρτης της [[Αλβανία|Αλβανίας]] Η Κεντρική Οροσειρά (Krahina Malore Qëndrore) είναι φυσιογεωγραφική περιοχή που περιλαμβάνει το κεντρικό και το ανατολικό άκρο της Αλβανίας. Περιλαμβάνει την ορεινή ενδοχώρα που εκτείνεται σε όλη τη διαδρομή από την κοιλάδα του Δρίνου και τα όρη Σκάρδος, Σκεντέρμπεη, Κοράμπ και Σεμπενίκ-Γιαμπλανίτσα, μέσω των λιμνών της Οχρίδας και της Πρέσπας, μέχρι να φτάσει στο χωριό Ερσέκα και τα βουνά της Πίνδου κοντά στα σύνορα της χώρας με την Ελλάδα.
Η κεντρική οροσειρά μπορεί συμβατικά να χωριστεί σε έναν αριθμό υποπεριοχών. Ο βορράς περιλαμβάνει τις ορεινές περιοχές Μυρδίτα και Πόυκα. Στο κέντρο κυριαρχούν τα όρη Λούρα και Κοράμπ, παράλληλα με τις περιοχές Μαρτανές και Τσερμενίκε. Ο νότος περιλαμβάνει την κοιλάδα Σκούμπιν, καθώς και τα όρη Μοκέρ και Βαλαμάρα, την πεδιάδα της Κορυτσάς με τις ανώτερες συνοικίες Ντεβόλ και Κολόνεια.
Το ανάγλυφο της κεντρικής οροσειράς είναι ποικίλο και εφοδιάζεται με ψηλά ορεινά περάσματα, απότομα φαράγγια, πυκνά δάση και αλπικά τοπία διάσπαρτα με παγετωνικές λίμνες, που με τη σειρά τους παρέχουν εξαιρετικές συνθήκες για μεγάλη βιοποικιλότητα. Το μεγαλύτερο μέρος του εδάφους σχηματίστηκε από υπερμαφικά πετρώματα, που προέρχονται από τον μανδύα της γης, ο οποίος έχει γίνει σε μεγάλο βαθμό σερπεντινίτης.
Οι προστατευόμενες περιοχές της περιοχής φιλοξενούν μερικές από τις πιο εμβληματικές θέες και τοπία της χώρας. Υπάρχουν έξι εθνικά πάρκα, μια τοποθεσία ραμσάρ, ένα αποθεματικό βιόσφαιρας και ένα μνημείο παγκόσμιας κληρονομιάς που βρίσκονται στην περιοχή. Πιθανώς οι μεγαλύτερες προστατευόμενες περιοχές, μετρημένες ανά περιοχή, είναι το Φυσικό Πάρκο Κόραμπ-Κόριτνικ και το Εθνικό Πάρκο Σεμπενίκ.
Υδρολογία
δεξιά|μικρογραφία| Πηγή του ποταμού [[Σκούμπιν, στην κορυφή Βαλαμάρα.]] Στην υδρογραφία της κεντρικής οροσειράς κυριαρχούν οι παγετωνικές λίμνες και ένα πυκνό δίκτυο ρεμάτων που ρέουν προσωρινά σε περιόδους λιώσιμου χιονιού ή βροχών. Με συνολικό μήκος 285 χλμ.,, ο ποταμός Δρίνος είναι ο μακρύτερος και μεγαλύτερος στην περιοχή. Καθώς ο ποταμός διασχίζει τις καρστικές περιοχές των βουνών και των λόφων, οι όχθες του είναι απότομες με γκρεμούς. Η περιοχή ανήκει κυρίως στη λεκάνη απορροής του ποταμού Δρίνου. Αποστραγγίζει σχεδόν ολόκληρη την κεντρική οροσειρά και τα περισσότερα από τα υψηλότερα εδάφη στα βορειοανατολικά και νοτιοανατολικά. Ο Μαύρος Δρίνος (Drini i Zi) πηγάζει από τη λίμνη Οχρίδα στη νοτιοανατολική Αλβανία μεταξύ των συνόρων με τη Βόρεια Μακεδονία και ρέει 149 λμ. προς τα βόρεια μέσω των όρεων Σεμπενίκ-Γιαμπλανίτσα και Κοράμπ προς τα περίχωρα του Κούκεσι στα βορειοανατολικά της Αλβανίας, όπου ο Μαύρος Δρίνος συγχωνεύεται με τον Λευκό Δρίνο (Drini i Bardhë). Επιπλέον, ο ποταμός Δρίνος ξεκινά από τη συμβολή των δύο κεφαλών του μέχρι ο ποταμός να εκβάλλει την Αδριατική Θάλασσα. Τα περισσότερα από αυτά τα ρέματα πέφτουν γρήγορα από τα βουνά στα ανατολικά προς την ακτή της Αδριατικής και έχουν κοφτά βαθιά, γραφικά φαράγγια. Ο Λευκός Δρίνος αποχετεύει 4.964 χλμ2 των καρστικών τοπίων της ανατολικής Αλβανίας, ενώ ο Μαύρος Δρίνος αποστραγγίζει 5.885 χλμ2.
Στα νοτιοανατολικά, ο ποταμός Σκούμπιν ρέει από το ανατολικό τμήμα των βουνών Βαλαμάρα μέσω των βουνών Γκόρα και χύνεται επίσης στην Αδριατική Θάλασσα. Στην ανώτερη ροή της λεκάνης Σκούμπιν, ο ποταμός διέρχεται από τους ασβεστολιθικούς λόφους της Βαλαμάρα και τα ιζηματογενή πετρώματα που αντιπροσωπεύονται από τσιμεντοειδείς άμμους και κροκαλοπαγές πέτρωμα. Υπάρχουν επίσης τα αλβανικά μέρη των λιμνών γλυκού νερού Οχρίδα, Πρέσπα και Μικρή Πρέσπα.
Βιολογία
μικρογραφία| Ένας τυπικός βιότοπος στα όρη Κοράμπ. Η κεντρική οροσειρά περιέχει εξαιρετική βιολογική ποικιλότητα και μια τεράστια ποικιλία οικοσυστημάτων.
Τα δάση αποτελούνται από διάφορα είδη φυλλοβόλων και κωνοφόρων δέντρων, συμπεριλαμβανομένων μεγάλης ποικιλίας φυτών ευρωπαϊκού και μεσογειακού τύπου. Ιδιαίτερη σημασία έχει η παρουσία του ελάτου. Το 74% του συνόλου των δασών που αποτελούνται από έλατο στην Αλβανία βρίσκεται σε μεγάλο βαθμό στην κεντρική οροσειρά. Σε ορισμένες περιπτώσεις, σχηματίζει μικτά δάση με οξιές, πεύκα και βελανιδιές. Ξεχωρίζει η μαύρη πεύκη, που φύεται κυρίως στη βόρεια περιοχή της κεντρικής οροσειράς.
Πανίδα
Η πανίδα είναι ελάχιστα μελετημένη, αλλά στα αλβανικά όρη Κοράμπ αντιπροσωπεύεται από 37 είδη θηλαστικών, μεταξύ των οποίων περιλαμβάνονται η καφέ αρκούδα, ο γκρίζος λύκος, ο βαλκανικός λύγκας, το ζαρκάδι, ο αγριόχοιρος, η νυφίτσα, το δενδροκούναβο και ο κόκκινος σκίουρος.
Παραπομπές
Κατηγορία:Γεωγραφία της Αλβανίας Κατηγορία:Γεωλογία της Αλβανίας
Θερμιδάβα
Η Θερμιδάβα ήταν αρχαία Δακική πόλη στην Ιλλυρία η οποία αναφέρεται από τον Πτολεμαίο (90-168, μ.Χ.) ως πόλη ευρισκόμενη στην ενδοχώρα της Δαλματίας. Πιθανώς να ευρισκόταν σε κοντινή απόσταση της σημερινής πόλης Σκόδρα
Ο Ρωμαίος Αυτοκράτορας Τραϊανός βάδισε με τα στρατεύματά με κατεύθυνση την Ναϊσσό και πέρασε από την Θερμιδάβα προ των Ρωμαϊκών-Δακικών Πολέμων. Εντός της πόλης τον περίμεναν οι Δάκες. Επόμενη πόλη η οποία βρέθηκε στον δρόμο του ήταν η Ουλπιάνα.
Παραπομπές
Κατηγορία:Εγκαταλελειμμένοι οικισμοί στα Βαλκάνια Κατηγορία:Δακικές πόλεις Κατηγορία:Πόλεις στην Αρχαία Ιλλυρία
Αστρονόμος Κοπέρνικος, ή συνομιλία με τον Θεό
Αστρονόμος Κοπέρνικος, ή συνομιλία με τον Θεό (Astronom Kopernik, czyli rozmowa z Bogiem) είναι πίνακας του Πολωνού καλλιτέχνη Γιαν Ματέικο, που ολοκληρώθηκε το 1873, ο οποίος βρίσκεται στη συλλογή του Γιαγκιελόνιου Πανεπιστημίου στην Κρακοβία. Απεικονίζει τον Νικόλαο Κοπέρνικο να παρατηρεί τους ουρανούς από ένα μπαλκόνι σε έναν πύργο με φόντο τον Καθεδρικό Ναό του Φρόμπορκ. Ο καμβάς αγοράστηκε από έναν ιδιώτη με δημόσια συνδρομή στην Πολωνία και κρέμεται στη Μεγάλη Αίθουσα (Aula) του Collegium Novum του πανεπιστημίου. Ο Ματέικο παρήγαγε αυτό το έργο τέχνης του 1872 ως μέρος μιας σειράς έργων ζωγραφικής που προορίζονταν να απαθανατίσουν και να αναπαραστήσουν βασικές στιγμές στην ιστορία της Πολωνίας, ώστε να εμπνεύσουν το κοινό.
Ιστορία
μικρογραφία|250x250εσ| Ο πίνακας του Κοπέρνικου, 1872, αυτοκαρικατούρα του Ματέικο των συνθηκών εργασίας του αριστερά|μικρογραφία|200x200εσ| Είσοδος (δεξιά) στο Collegium Novum, [[Κρακοβία]] Ο Ματέικο άρχισε να δουλεύει πάνω σε αυτόν τον πίνακα το 1871, προετοιμάζοντας την 400η επέτειο από τη γέννηση του Κοπέρνικου. Χρησιμοποίησε ερευνητικό υλικό που ήταν διαθέσιμο στο Γιαγκιελόνιο Πανεπιστήμιο και έκανε πολλά προπαρασκευαστικά σχέδια με μολύβι και δύο ελαιογραφίες, πριν από την εκτέλεση του πίνακα. Άρχισε να δουλεύει στον καμβά το καλοκαίρι του 1872 στις στενές συνθήκες του παλιού του διαμερίσματος στην Κρακοβία. Αυτό το κατέγραψε σε μια παρωδική αυτοπροσωπογραφία. Το οριστικό έργο ολοκληρώθηκε σε ένα νέο στούντιο στις αρχές του 1873.
Τον Μάιο του 2021, ο πίνακας δόθηκε με δανεισμό από τις αρχές του Γιαγκιελόνιου Πανεπιστημίου για μια περίοδο τεσσάρων μηνών στην Εθνική Πινακοθήκη του Λονδίνου, για μια προσωρινή έκθεση και είναι το πρώτο έργο οποιουδήποτε Πολωνού καλλιτέχνη που εκτίθεται εκεί.
Περιγραφή
αριστερά|μικρογραφία|150x150εσ| Καθεδρικός Ναός του Φρόμπορκ και γειτονικά κτίρια, με φόντο τη λιμνοθάλασσα του [[Βιστούλας|Βιστούλα]] μικρογραφία| Πρωτότυπο χειρόγραφο του ηλιοκεντρικού χάρτη του Κοπέρνικου μικρογραφία|227x227εσ| [[Φρόμπορκ, ο Πύργος του Κοπέρνικου και μέρος του τείχους της πόλης]] Ο πίνακας απεικονίζει τον εξυψωμένο κληρικό και επιστήμονα Νικόλαο Κοπέρνικο - ήταν κανονικός του Καθεδρικού Ναού του Φρόμπορκ - γονατιστός καθώς παρατηρεί τους ουρανούς, κατά τη μετάβαση από τη νύχτα στην αυγή. Είναι ψηλά σε ένα μπαλκόνι, υποτίθεται στο αστεροσκοπείο του, κοντά στον καθεδρικό ναό στο Φρόμπορκ, περιτριγυρισμένος από διάφορα αστρονομικά όργανα. Στο πλευρό του είναι το δικό του ηλιοκεντρικό μοντέλο σχεδιασμένο σε μια μεγάλη επίπεδη σανίδα, βασισμένη σε μια πραγματική απεικόνιση από το De Revolutionibus Orbium Coelestium του. Η σκηνή πιθανότατα απεικονίζει τη στιγμή της αποκάλυψης, όταν ο Κοπέρνικος πείθεται για την ανακάλυψή του.
Τα κύρια χαρακτηριστικά της σύνθεσης περιλαμβάνουν φορεσιά του 16ου αιώνα και χρήση αντικειμένων ως μέρος μιας συμβολικής αφήγησης. Υπάρχει επίσης το συμμετρικό εστιακό σημείο με ατμοσφαιρική προοπτική γύρω από το θέμα, μια ακτινική ισορροπία φωτός διατεταγμένη γύρω από ένα κεντρικό στοιχείο και δραματικές αντιθέσεις με σκούρα χρώματα στην περιφέρεια. Η έκσταση του Κοπέρνικου αποτυπώνεται με τη χρήση οιονεί σκηνικού φωτισμού. Δύο μοντέλα για τον Κοπέρνικο είναι γνωστό ότι ήταν ο ιατρός Χένρικ Λεβιτό και ο ανιψιός του Ματέικο, Αντόνι Σεραφίνσκι.
Ερμηνεία
Η τοποθεσία που απεικονίζει ο Ματέικο είναι φανταστική. Οι σύγχρονοι μελετητές εξακολουθούν να αναζητούν την ακριβή τοποθεσία του παρατηρητηρίου του Κοπέρνικου και συμφωνούν ότι η απεικόνιση του Ματέικο ήταν περισσότερο ένα «ρομαντικό όραμα». Ενώ ο Ματέικο δείχνει τον Κοπέρνικο στην κορυφή ενός πύργου, στην πραγματικότητα το μικρό του παρατηρητήριο βρισκόταν πιθανώς στο επίπεδο του εδάφους, πιθανώς στον κήπο του σπιτιού του.
Οι περισσότεροι από τους αξιόλογους πίνακες του Ματέικο αποτελούνται από μεγάλες ομαδικές σκηνές. Μια σκηνή με ένα μόνο άτομο όπως αυτό, ένα άλλο είναι ο Στάντσικ, τείνει να είναι εξαίρεση στο έργο του.
Εξωτερικοί σύνδεσμοι
Κατηγορία:Πολιτιστικές απεικονίσεις του Νικόλαου Κοπέρνικου Κατηγορία:Έργα ζωγραφικής του Γιαν Ματέικο
Αμπραχάμ Γκάντσβαϊχ
Ο Αμπραχάμ Γκάντσβαϊχ (Abraham Gancwajch) (1902–1943) ήταν Πολωνοεβραίος εξέχων συνεργάτης των Ναζί στο Γκέτο της Βαρσοβίας κατά τη διάρκεια της της κατοχής της Πολωνίας στο Β΄ Παγκόσμιο Πόλεμο και βασιλιάς του υπόκοσμου του γκέτο. Οι απόψεις για τις δραστηριότητές του στο γκέτο είναι αμφιλεγόμενες, αν και η σύγχρονη έρευνα καταλήγει ομόφωνα στο συμπέρασμα ότι ήταν πληροφοριοδότης και συνεργάτης, με κίνητρο κυρίως από προσωπικό ενδιαφέρον.
Βιογραφία
Ο Γκάντσβαϊχ γεννήθηκε στην Τσενστοχόβα της Πολωνίας. Ως νέος, μαθήτευσε ως δημοσιογράφος και συντάκτης στο Λοτζ και τελικά έφυγε από την Πολωνία για τη Βιέννη, στην Αυστρία, όπου εργάστηκε ως ρεπόρτερ για εβραϊκές υποθέσεις για την περιοδική εφημερίδα Gerechtigkeit (Δικαιοσύνη) που επιμελήθηκε η Ιρένα Χάραντ. Εκδιώχθηκε από τη Βιέννη γύρω στο 1936–1938 και επέστρεψε στην Πολωνία, έχοντας αποκτήσει τη φήμη του ως δάσκαλος και σιωνιστής δημοσιογράφος με ρητορική ικανότητα.
Ο Γκάντσβαϊχ πίστευε ότι οι Γερμανοί θα κέρδιζαν τον πόλεμο και κάλεσε τους Εβραίους της Βαρσοβίας να τους χρησιμεύσουν ως βασικό μέσο επιβίωσης. Κήρυξε τη συνεργασία με τους Γερμανούς κατακτητές σε ένα φυλλάδιο που εξόργισε τους κατοίκους του Γκέτο. Ήταν επίσης υποστηρικτής του ναζιστικού Σχεδίου Μαδαγασκάρη για τη δημιουργία ενός αυτόνομου οικισμού για όλους τους Εβραίους υπό την προστασία του Τρίτου Ράιχ σε μια υπερπόντια χώρα. Ο Άνταμ Τσερνιάκουφ, τον οποίο ο Γκάντσβαϊχ προσπάθησε να σφετεριστεί ως επικεφαλής της Γιούντενρατ, τον ανέφερε στο ημερολόγιό του ως «ένα κατάπτυστο, άσχημο πλάσμα». Ο Γιάνους Κόρτσακ, ο οποίος διατηρούσε ένα ορφανοτροφείο στο γκέτο, όταν τον ρώτησαν γιατί είχε συναναστροφές μαζί του, απάντησε: «Θα δω τον ίδιο τον διάβολο για να σώσω τα παιδιά μου».
Τελικά γεγονότα και εξαφάνιση
Στο Γκέτο της Βαρσοβίας, ο Γκάντσβαϊχ ζούσε μια πλούσια ζωή, εισπράττοντας τεράστια ποσά από άλλους με διάφορα μέσα. Από την άλλη, βοηθούσε τους φτωχούς και τους καλλιτέχνες. Αλλά όλες οι πρωτοβουλίες του είχα δόλιο σκοπό. Για παράδειγμα, δημιούργησε ένα νοσοκομείο με ασθενοφόρα, αλλά το δίκτυο άρχισε σύντομα να χρησιμοποιείται κυρίως για λαθρεμπόριο από την Ομάδα 13, ένα δίκτυο εκβιασμών που επρόκειτο επίσημα να καταπολεμήσει τη μαύρη αγορά στο Γκέτο. Μετά την εξάλειψη του μεγαλύτερου μέρους της Ομάδας 13 από τους Γερμανούς το 1943, ο Γκάντσβαϊχ επανεμφανίστηκε έξω από το γκέτο στην άρια πλευρά στη Βαρσοβία, όπου μαζί με άλλα μέλη της ομάδας του, προσποιούμενοι τους Εβραίους μαχητές του υπόγειου κινήματος, κυνηγούσαν Πολωνούς που κρύβονταν ή που βοηθούσαν τους Εβραίους. Ήταν επίσης ο ηγέτης της διαβόητης Żagiew, μιας εβραϊκής οργάνωσης που υποστηριζόταν από την Γκεστάπο. Είναι επίσης γνωστό ότι προσπάθησε να σαμποτάρει απόπειρες στην Εξέγερση του Γκέτο της Βαρσοβίας. Η Εβραϊκή Οργάνωση Μάχης τον καταδίκασε σε θάνατο, αλλά δεν μπόρεσε ποτέ να τον εκτελέσει. Η τελική του μοίρα παραμένει άγνωστη.
Παραπομπές
Κατηγορία:Πολωνοί Σιωνιστές Κατηγορία:Πολωνοί δημοσιογράφοι Κατηγορία:Εβραίοι συνεργάτες με τη Ναζιστική Γερμανία Κατηγορία:Αυτουργοί του Ολοκαυτώματος στην Πολωνία Κατηγορία:Πολωνοί εβραϊκής καταγωγής Κατηγορία:Έγκλειστοι στο Γκέτο της Βαρσοβίας
Αντόν Πουσκόφ
Ο Αντόν Αλεξάντροβιτς Πουσκόφ (Антон Александрович Пушков· γεννήθηκε στις 22 Νοεμβρίου 1988) είναι Ρώσος επαγγελματίας καλαθοσφαιριστής της Ζενίτ Αγίας Πετρούπολης του Πρωταθλήματος VTB και της Ευρωλίγκας.
Εξωτερικοί σύνδεσμοι
Κατηγορία:Σέντερ Κατηγορία:Καλαθοσφαιριστές Ζενίτ Αγίας Πετρούπολης Κατηγορία:Σελίδες με μη επιθεωρημένες μεταφράσεις
Α΄ κατηγορία πετοσφαίρισης γυναικών Κύπρου 2008-09
Σύστημα διεξαγωγής
Στο πρωτάθλημα της Α΄ κατηγορίας 2008-09 συμμετείχαν 7 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Στον Β΄ γύρο των play off (ημιτελική φάση) η 1η ομάδα αντιμετώπισε την νικήτρια του ζευγαριού 4η-5η και η νικήτρια του ζευγαριού 2η-7η αντιμετώπισε τη νικήτρια του ζευγαριού 3η-6η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 4 νίκες. Οι δύο ηττημένες αναμετρήθηκαν για την κατάκτηση της τρίτης θέσης. Για την κατάκτηση της τρίτης θέσης απαιτούνταν 3 νίκες.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης. Οι ηττημένες ομάδες του πρώτου γύρου των play off τοποθετήθηκαν στις θέσεις 5 – 7 της τελικής βαθμολογικής κατάταξης διατηρώντας την κατάταξη που είχαν στη λήξη της Α΄ φάσης του πρωταθλήματος. Δεν υποβιβάστηκε καμιά ομάδα.
Σύστημα βαθμολόγησης
Κάθε νίκη βαθμολογείτο με 2 βαθμούς και κάθε ήττα με 1 βαθμό.
Κριτήρια κατάταξης Α΄ φάσης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Αλλαγές σε σχέση με την περίοδο 2007-08
Στο πρωτάθλημα της περιόδου 2008-09 συμμετείχε η πρωταθλήτρια Β΄ κατηγορίας 2007-08, Ολυμπιάδα Νεάπολης. Δεν συμμετείχε ο Άρης Πολεμίου και ο ΘΟΪ Αυγόρου οι οποίοι τερμάτισαν στην προτελευταία και στην τελευταία θέση του πρωταθλήματος Α΄ κατηγορίας 2007-08 και υποβιβάστηκαν στο πρωτάθλημα Β΄ κατηγορίας 2008-09.
Επίσης, ο Μαραθώνας Κάτω Βαρωσίων που είχε δικαίωμα συμμετοχής αποχώρησε από το πρωτάθλημα και έτσι οι ομάδες του πρωταθλήματος περιορίστηκαν σε 7.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η βαθμολογία στο τέλος της Α΄ φάσης ήταν:
Πηγή : Βαθμολογία 2008-09
Αποτελέσματα
Πηγή : Αποτελέσματα 2008-09
Α΄ γύρος
Στον Α΄ γύρο αναμετρήθηκαν οι:
Πηγή : Αποτελέσματα 2008-09
Ημιτελική φάση
Στην ημιτελική φάση αναμετρήθηκαν οι:
Πηγή : Αποτελέσματα 2008-09
Ανάδειξη πρωταθλητή
Για την ανάδειξη του πρωταθλητή αναμετρήθηκαν η ΑΕΛ και η Ανόρθωση. Οι δύο ομάδες είχαν πετύχει από μία νίκη στην Α΄ φάση. Μετά από 5 αγώνες το σκορ έγινε 4-3 νίκες υπέρ της ΑΕΛ, η οποία ανακηρύχθηκε πρωταθλήτρια.
Πηγή : Αποτελέσματα 2008-09
Τρίτη θέση
Για την κατάκτηση της τρίτης θέσης αναμετρήθηκαν ο Απόλλωνας και η ΑΕΚ. Ο Απόλλωνας είχε πετύχει 2 νίκες στην Α΄ φάση. Στον πρώτο αγώνα των play off κέρδισε ξανά και κατέκτησε την τρίτη θέση.
Πηγή : Αποτελέσματα 2008-09
Τελική κατάταξη
Η τελική κατάταξη των ομάδων μετά την ολοκλήρωση των play off ήταν:
Πηγή : Βαθμολογία 2008-09
Πηγές
Κατηγορία:Α΄ κατηγορία πετοσφαίρισης γυναικών Κύπρου Κατηγορία:Πετοσφαίριση το 2008 Κατηγορία:Πετοσφαίριση το 2009
Αρχείον Πόντου
Σκοπός της ίδρυσης της Επιτροπής Ποντιακών Μελετών ορίστηκε σύμφωνα με το άρθρο 1 του πρώτου Καταστατικού «η περισυλλογή, μελέτη και δημοσίευσις γλωσσικού, λαογραφικού και ιστορικού υλικού του Πόντου». Έτσι στις αρχές του Ιουνίου 1927 αποφασίστηκε η έκδοση περιοδικού με τίτλο «Αρχείον Πόντου» με διακριτικό σήμα τον μονοκέφαλο αετό από νόμισμα της Σινώπης.
«''...Κατά κοινόν και διακαή πόθον των απανταχού Ποντίων η εν Αθήναις Επιτροπή Ποντιακών Μελετών απεφάσισε να περισυλλέξη, μελετήση και δημοσιεύση τον ιστορικόν, λαογραφικόν και γλωσσικόν θησαυρόν του Πόντου. Όργανον της Επιτροπής είναι το Αρχείον Πόντου. Το περιοδικόν τούτο σύγγραμμα θα περιέχη ιστορικάς, αρχαιολογικάς, τοπογραφικάς και άλλας συναφείς μελέτας δυναμένας να διαφωτίσουν τον μακραίωνα βίον του ποντιακού Ελληνισμού. Θα αποθησαυρίση τα δημώδη άσματα, τας παροιμίας, τα έθιμα και τας παραδόσεις και θα ερμηνεύση αυτάς. Θα προσπαθήση να περισώση την μουσικήν και ό,τι άλλο εκ της λαϊκής τέχνης είναι δυνατόν να περισωθή. Και θα φροντίση να καταρτίση πλήρες λεξικόν και πλήρη γραμματικήν του ποντιακού ιδιώματος...''.»
Το 1931 η Εταιρεία προς Ενίσχυση των Ελληνικών Σπουδών στο Παρίσι βράβευσε το «Αρχείον Πόντου» με την απονομή του βραβείου «Κωνσταντίνου Ζάππα» και με την ευχή να συνεχίσει την έκδοση προς όφελος του Ελληνισμού του Πόντου και του πολιτισμού του και των Ελληνικών Σπουδών γενικότερα. Το 1932 η Ακαδημία Αθηνών βράβευσε το «Αρχείον Πόντου» για την προσφορά του στην επιστήμη, ενώ το 1937 βράβευσε τον τόμο 4-5 του «Αρχείου Πόντου», του Μητροπολίτη Τραπεζούντος Χρύσανθου «Η Εκκλησία Τραπεζούντος», με το βραβείο «Αλέξανδρου Μαυρογένους» και χρηματικό έπαθλο.
«''Σ΄ αυτούς τους προέδρους [Μητροπολίτη Χρύσανθο, Άνθιμο Παπαδόπουλο και Οδυσσέα Λαμψίδη] οφείλεται βασικά το έργο που η Ε.Π.Μ. παρήγαγε. Γιατί αυτοί οι πρόεδροι αφοσιώθηκαν στην Επιτροπή και ανάλωσαν τις δυνάμεις τους για την επίτευξη των σκοπών της, σκοπών τους οποίους πίστεψαν -και ήταν πράγματι- σπουδαίοι. Αυτοί οι πρόεδροι επιδίωξαν και σε μεγάλο βαθμό διέσωσαν στοιχεί πολιτισμικά του ελληνισμού του Πόντου, τα οποία αν δε συλλέγονταν -με τον τρόπο που συλλέχτηκαν- τότε, τα πρώτα χρόνια μετά την Ανταλλαγή των πληθυσμών, θα χάνονταν οριστικά. Αυτοί οι πρόεδροι μελέτησαν και οι ίδιοι -και μας έδωσαν έξοχες εργασίες- αλλά και παρακίνησαν άλλους μελετητές, με τρόπο επιστημονικά ενδεδειγμένο, τη γλώσσα, την ιστορία και τον πολιτισμό του Πόντου. Τέλος, χάρη σ' αυτούς τους προέδρους, έχουμε σήμερα ένα αξιόλογο corpus μελετών για τον Πόντο, οι οποίες απόκεινται στους τόμους του «Αρχείου Πόντου» και των παραρτημάτων του.''»
Το επιστημονικό περιοδικό «ΑΡΧΕΙΟΝ ΠΟΝΤΟΥ» παραμένει η βασική πηγή ενημέρωσης για τα σχετικά θέματα, έχει τύχει αναγνώρισης απ' όλο τον επιστημονικό κόσμο, ανταλλάσσεται με επιστημονικές εκδόσεις τριάντα έξι (36) ιδρυμάτων εκ των οποίων έντεκα (11) χωρών της Ευρώπης και τη Ρωσία.
Στη σειρά των εκδόσεων της Ε.Π.Μ. συγκαταλέγονται:
Διευθυντές του «Αρχείου Πόντου»
Διευθυντές του «Αρχείου Πόντου» διετέλεσαν:
Εξωτερικοί σύνδεσμοι
Κατηγορία:Πόντος Κατηγορία:Ποντιακός Ελληνισμός
Φίλιπς Κόνινκ
Ο Φίλιπς Κόνινκ (ολλανδικά: Philips Koninck , επίσης γνωστός και ως Philip de Koninck, 5 Νοεμβρίου 1619 - 4 Οκτωβρίου 1688 ) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος είναι γνωστότερος ως τοπιογράφος. Ήταν ο μικρότερος αδελφός του επίσης ζωγράφου Γιάκομπ Κόνινκ.
Αρχή του Χάμιλτον
Η αρχή του Χάμιλτον (Hamilton) είναι μία αρχή της φυσικής βάσει της οποίας τα φυσικά συστήματα συμπεριφέρονται έτσι ώστε το φυσικό μέγεθος που ονομάζεται δράση να στασιμοποιείται. Αυτή είναι μία αρχή η οποία φαίνεται να έχει γενική ισχύ στη φυσική και εφαρμόζεται σε διάφορα φυσικά συστήματα. Αρχικά, όμως, η αρχή αυτή εφαρμόστηκε σε κλασικά μηχανικά συστήματα.
Φίλιπς Κόνινκ
Βιογραφία
Ο Φίλιπς ήταν γιος του ευκατάστατου χρυσοχόου Ερτ Κόνινξ (Aert Coninx). Γεννήθηκε στο Άμστερνταμ στις 5 Νοεμβρίου 1619 Περί το 1637 πήγε στο Ρόττερνταμ, όπου εκπαιδεύτηκε στη ζωγραφική από τον μεγαλύτερο αδελφό του, Γιάκομπ. Ενώ βρισκόταν στο Ρόττερνταμ, το 1640, νυμφεύτηκε την αδελφή του ζωγράφου Άμπραχαμ Φουρνέριους, Κορνέλια, και στη συνέχεια επέστρεψε στο Άμστερνταμ το 1641 και εγκαταστάθηκε στην "Κάιζερχραχτ".
Αρχή του Χάμιλτον
Το φυσικό μέγεθος της δράσης
Η δράση (S) ενός συστήματος το οποίο βρισκόταν αρχικά στην κατάσταση Α και περιήλθε στην κατάσταση Β, είναι ένα φυσικό μέγεθος το οποίο ορίζεται ως εξής: Το μέγεθος της δράσης έχει γενικά μονάδες: (Ενέργεια)•(Χρόνος).
Φίλιπς Κόνινκ
Βιογραφία
Σύμφωνα με τον πρώιμο βιογράφο Άρνολντ Χαουμπράκεν, επιστρέφοντας στο Άμστερνταμ διετέλεσε μαθητής του Ρέμπραντ, αλλά κάτι παρόμοιο δεν είναι τεκμηριωμένο. Εν τούτοις, είναι εμφανής η επιρροή του Ρέμπραντ στα πρώιμα έργα του Κόνινκ, τόσο από την άποψη της χρωματικής σύνθεσης όσο και από την άποψη της χρήσης των γραμμών και του φωτός, ενώ παράλληλα αρχίζει να γίνεται ανιχνεύσιμη η επιρροή του Χέρκουλες Σέγκερς στο έργο του.
Αρχή του Χάμιλτον
Αρχή του Hamilton
Όπως εξηγήθηκε και προηγουμένως η αρχή του Hamilton λέει ότι η φύση προτιμά να ακολουθεί μία ακολουθία καταστάσεων για ένα σύστημα τέτοια ώστε η δράση S να στασιμοποιείται.
Φίλιπς Κόνινκ
Βιογραφία
Ο Κόνινκ νυμφεύτηκε για δεύτερη φορά το 1647 με την Μαργκαρέτα φαν Ράιν. Ήταν ευκατάστατος και δεν ανέμενε την επιβίωσή του από τη ζωγραφική του και μόνον: Διέθετε μια εταιρεία ναυσιπλοΐας μεταξύ Άμστερνταμ και Ρόττερνταμ, ήταν ιδιοκτήτης ενός πανδοχείου, ενώ η δεύτερη σύζυγός του διέθετε μια εταιρεία υπηρεσιών πορθμείου. Πιθανόν λόγω των επικερδών αυτών επιχειρήσεων, σταμάτησε να ζωγραφίζει και τα τελευταία του έργα χρονολογούνται όχι αργότερα από το 1670. Ως καλλιτέχνης ήταν ιδιαίτερα εκτιμώμενος στην εποχή του και συγγραφείς όπως οι Γιόοστ φαν ντεν Φόντελ (Joost van den Vondel) και Γιαν ντε Φος (Jan de Vos) του αφιέρωσαν κείμενά τους, αν και σε αυτά τον επαινούν περισσότερο ως προσωπογράφο παρά ως τοπιογράφο, καθώς μάλιστα είχε ζωγραφίσει το πορτρέτο του ντεν Φόντελ.
Αρχή του Χάμιλτον
Αρχή του Hamilton
Η στασιμοποίηση έγκειται στην μεταβολή της δράσης κατά τάξη ε2 ή μεγαλύτερης (δηλαδή ε3, ε4 κ.λ.π., κάτι που μαθηματικά συμβολίζεται ως Ο[ε2]), όταν το μέγεθος \vec{a} αλλάζει κατά τάξη ε ως: Το ni είναι μία συνεχής συνάρτηση που δείχνει τον τρόπο με τον οποίο μεταβάλλεται το μέγεθος ai και το ε δείχνει το μέγεθος της μεταβολής αυτής (το πόσο μεγάλη είναι η μεταβολή) και για την οποία πρέπει να ισχύει, απαιτείται δηλαδή από το μέγεθος \tilde{a_i} να έχει ακριβώς την ίδια τιμή με το a_i στις καταστάσεις Α και Β της αρχής και του τέλους αντιστοίχως.
Φίλιπς Κόνινκ
Βιογραφία
Απεβίωσε στο Άμστερνταμ το 1688.
Αρχή του Χάμιλτον
Εξισώσεις Euler - Lagrange
Η εφαρμογή της αρχής του Hamilton σε ένα κλασικό μηχανικό σύστημα, μας οδηγεί στις εξισώσεις Euler - Lagrange που είναι οι εξισώσεις που πρέπει να ικανοποιούνται για να ελαχιστοποιείται η δράση και είναι ισοδύναμες με τον 2ο νόμο του Newton.
Η Λαγκρανζιανή σε αυτήν την περίπτωση είναι της μορφής:, όπου τα q είναι οι θέσεις του συστήματος (βλ. το άρθρο Λαγκρανζιανή συνάρτηση για το λόγο για τον οποίο απορρίφθηκε η υπόθεση η Λαγκρανζιανή στην περίπτωσή μας να είναι συνάρτηση και ανωτέρων παραγώγων της θέσης) και η δράση είναι εξ ορισμού ίση με:.
Φίλιπς Κόνινκ
Έργο
Καθώς είναι εξακριβωμένο ότι ανήκε στον κύκλο του Ρέμπραντ και ήταν φίλος του μεγάλου ζωγράφου, παλαιότερα ορισμένα έργα του είχαν, εσφαλμένα, αποδοθεί στον Ρέμπραντ. Εν τούτοις, η παλέτα του είναι ελαφρά πιο ανοικτόχρωμη σε σύγκριση με του Ρέμπραντ και διαθέτει μεγαλύτερη ευρύτητα στις αποχρώσεις του πράσινου. Τα τελευταία του έργα είναι περισσότερο φανταστικά και περιλαμβάνουν κομψές, ποιμαντικές μορφές. Ζωγράφισε, εκτός από τοπία, ρωπογραφίες και σκηνές από τη Βίβλο. Ωστόσο, η μεγαλύτερη συμβολή του στη ζωγραφική ήταν η απεικόνιση ιδεωδών πανοραμικών τοπίων, εμπνευσμένων από την εξοχή στην ολλανδική περιοχή Χέλντερλαντ (Gelderland) Η προοπτική των, κυρίως ηλιόλουστων, φωτεινών τοπίων που απεικόνισε είναι ευρεία, γεγονός που αφήνει μεγάλο χώρο για την απεικόνιση του ουρανού. Ζωγράφισε, επίσης, πορτρέτα (όπως προαναφέρθηκε γνωστό είναι αυτό του φαν ντεν Φόντελ) και στην εποχή του ήταν περισσότερο γνωστός ως προσωπογράφος και ρωπογράφος. Ορισμένα έργα του είχαν αρχικά εσφαλμένα αποδοθεί στον Ρέμπραντ και ακόμη περισσότερα στον ανεψιό του, Σάλομον ντε Κόνινκ, ο οποίος διετέλεσε μαθητής του Ρέμπραντ, αλλά το έργο του αποτελείται από πίνακες και χαρακτικά με θέματα από τη Βίβλο. Ήταν, επίσης, θείος του Γιάκομπ Κόνινκ ΙΙ και του Ντάνιελ Kόνινκ. Αυτοί οι ζωγράφοι δεν πρέπει να συγχέονται με τον Ντάβιντ Κόνινκ (1636?-1687), γνωστό επίσης και ως Rammelaar, ο οποίος εκπαιδεύτηκε από τον Γιαν Φάιτ και τα έργα του είναι κυρίως τοπία με ζώα και νεκρές φύσεις. Η χρονολόγηση των έργων του Κόνινκ και η σχέση τους με τα τοπία του Γιάκομπ φαν Ράουσντελ παραμένουν ακόμη αδιευκρίνιστες.
Αρχή του Χάμιλτον
Εξισώσεις Euler - Lagrange
Υποθέτουμε ότι η q(t) είναι η τροχιά αυτή που ελαχιστοποιεί την δράση και μία παρέκκλιση αυτής της τροχιάς. Η μεταβολή στη δράση θα είναι: Το ανάπτυγμα της κατά Taylor δίνει: Συνεπώς, έχουμε: Βάσει της αρχής του Hamilton πρέπει να μηδενιστεί ο όρος τάξης ε, δηλαδή πρέπει να ισχύει πάντοτε: Και επειδή η n είναι μία τυχαία συνάρτηση, οδηγούμαστε στην εξίσωση: η οποία είναι γνωστή ως εξίσωση Euler - Lagrange.
Βιβλιογραφία
Κατηγορία:Κλασική μηχανική Κατηγορία:Αρχές
Φίλιπς Κόνινκ
Εξωτερικοί σύνδεσμοι
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
Σκιλλουντία Ηλείας
Η Σκιλλουντία (πριν από το 1915: Μάζι ), η αρχαία Σκιλλούς, είναι χωριό και κοινότητα στη Δημοτική Ενότητα Σκιλλούντος του Δήμου Ανδρίτσαινας-Κρεστένων στην Ηλεία. Το 2001 ο πληθυσμός του ήταν χωριού ήταν 20 άτομα και της κοινότητας 341 άτομα, συμπεριλαμβανομένης της Νέας Σκιλλουντίας. Η Σκιλλουντία βρίσκεται στους λόφους νότια του ποταμού Αλφειού. Βρίσκεται 2 χλμ. νοτιοδυτικά της Φρίξας, 3 χλμ. βορειοανατολικά του Γρύλλου, 6 χλμ. ανατολικά των Κρεστένων και 7 χλμ. νοτιοανατολικά της Ολυμπίας.
Ιστορία
Η Σκιλλουντία πήρε το όνομα της από την αρχαία τρυφιλιακή πόλη Σκιλλουντία. Η πόλη έφερε το Ναό της Σκιλλούντος Αθηνάς. Ο Στράβωνας ανέφερε ότι ιδρύθηκε δίπλα στον Αλφειό στην περιοχή της Φελλώνας. Μέσα στην πόλη βρισκόταν ο ναός της Εφέσιας Αρτέμιδος, που κατασκευάστηκε από τον Ξενοφώντα.
Η αρχαία πόλη βρέθηκε στη θέση Προφήτης Ηλίας, κοντά στη Μακρίσια. Τα ερείπια του Ναού της Αθηνάς και αρκετά κτίρια έχουν ανασκαφεί.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ανδρίτσαινας - Κρεστένων Κατηγορία:Πόλεις της αρχαίας Ηλείας Κατηγορία:Τρωικός Πόλεμος
Πλατεία Εθνικής Αντιστάσεως (Πάτρα)
Η Πλατεία Βασιλίσσης Όλγας (γνωστή και ως Πλατεία Εθνικής Αντιστάσεως) είναι κεντρική πλατεία στην πόλη της Πάτρας.
Τοποθεσία και ιστορία
μικρογραφία|Παλαιότερη άποψη της πλατείας Εθνικής Αντιστάσεως. Η πλατεία βρίσκεται στο κέντρο της Πάτρας, μεταξύ των οδών Αράτου στα βορειοανατολικά, Μαιζώνος στα νοτιοανατολικά, Κολοκοτρώνη στα νοτιοδυτικά και Ρήγα Φεραίου στα βορειοδυτικά. Με το αρχικό πολεοδομικό σχέδιο η πλατεία προοριζόταν για να λειτουργεί ως αγορά δημητριακών, κατόπιν όμως δενδροφυτεύτηκε και έγινε μια μεγάλη δημόσια πλατεία. Το αρχικό της όνομα ήταν πλατεία Ομονοίας αλλά μετονομάστηκε σε πλατεία βασιλίσσης Όλγας. Σήμερα, πλατεία Oμονοίας ονομάζεται μία άλλη πλατεία της πόλης.
Μετά την αποκατάσταση της Δημοκρατίας στην χώρα, η πλατεία μετονομάστηκε σε Πλατεία Εθνικής Αντιστάσεως προς τιμήν της Ελληνικής Αντίστασης κατά τη διάρκεια της Κατοχής την περίοδο του Β' Παγκοσμίου Πολέμου. Ωστόσο ακόμη και σήμερα από τους Πατρινούς συνηθίζεται να χρησιμοποιείται συχνότερα το παλιότερο όνομα, Πλατεία Όλγας.
Ένα μαρμάρινο μνημείο για την Εθνική Αντίσταση αποτελεί το επίκεντρο της πλατείας καθώς και το γλυπτό της Νύμφης με το κέρας της Αμάλθειας, το οποίο δημιουργήθηκε τον 19ο αιώνα από τον Γάλλο γλύπτη Πιέρ Λουασόν. Στην πλατεία υπάρχει επίσης, ανδριάντας του επιφανούς Αχαιού πολιτικού Ανδρέα Μιχαλακόπουλου, όπου η οικία του σώζεται και σήμερα έναντι της πλατείας στην γωνία των οδών Ρήγα Φεραίου και Αράτου.
Η πλατεία είναι γεμάτη με καφετέριες, εστιατόρια και ψησταριές, καθιστώντας την ιδιαίτερα δημοφιλή, κυρίως κατά τους καλοκαιρινούς μήνες.
Λήδα Βεντούρα
Σκοτώθηκε σε αυτοκινητιστικό δυστύχημα στο Πέταλο του Μαλιακού, ενώ πήγαινε για ρεπορτάζ, στις 8 Δεκεμβρίου 1987.
Επαγγελματική σταδιοδρομία
Εργάστηκε ως αθλητική ρεπόρτερ στη ΕΤ2 από το 1981 μέχρι και το 1987.
Το τελευταίο της ρεπορτάζ προβλήθηκε την 1/12/1987 από την ΕΤ-2 στις 8:05 το βράδυ. Ήταν στα πλαίσια της εκπομπής "Έρευνα" και είχε τίτλο "Η ιδιωτική εκπαίδευση στη χώρα μας".
Στις 7/4/1987, στα πλαίσια της ίδιας εκπομπής, είχε παρουσιάσει το θέμα της ρύπανσης στο Θριάσιο Πεδίο και στην Εύβοια. Το Δεκέμβριο του 1988, απονεμήθηκε βραβείο με το όνομά της, για δημοσιογράφους που προσέφεραν στον χώρο του αθλητισμού.
Ποιήματα
Το 1988 δημοσιεύθηκε από τις εκδόσεις Νέα Σκέψη, η ποιητική της συλλογή "ΤΑΙΜ ΑΟΥΤ".
Βραβείο "Λήδα Βεντούρα"
Στην μνήμη της αθλητικογράφου, καθιερώθηκε χρηματικό έπαθλο που απονέμεται σε πρόσωπα που διακρίθηκαν για την πορεία τους στον αθλητισμό.
Οδός "Λήδα Βεντούρα"
Στο δημοτικό διαμέρισμα των Καναλίων, ο Δήμος Κερκυραίων, ονόμασε στην μνήμη της Λήδας Βεντούρα οδό με το όνομά της.
Παραπομπές
Κατηγορία:Έλληνες αθλητικογράφοι
Μικρό Ευύδριο Λάρισας
Το Μικρό Ευύδριο είναι οικισμός 7 χιλιόμετρα βορειοδυτικά της πόλης των Φαρσάλων,έχει μια μικρή αλλά πολύ όμορφη παραδοσιακη πλατεία με πολλά πλατάνια και πράσινο,δίπλα από το χωριό περνά ο Ενιππέας ποταμός ο οποίος χωρίζει το χωριό από το συνονόματο του Μεγάλο Ευύδριο μα τα ενώνει μία όμορφη τοξωτη γέφυρα, στο χωριό υπάρχουν 3 καφενεία,1 φαρμακείο, φούρνος,πρατήρια υγρών καυσίμων και 2 μινι μάρκετ...Ανηκει στην Περιφερειακή Ενότητα Λάρισας, στην Περιφέρεια Θεσσαλίας. Διοικητικά ανήκει στην Κοινότητα Μεγάλου Ευυδρίου, της Δημοτικής Ενότητας Ενιππέα και υπάγεται στον Δήμο Φαρσάλων.
Γεωγραφικές πληροφορίες
Το Μικρό Ευύδριο Λάρισας έχει πληθυσμό 190 κατοίκων, σύμφωνα με την Απογραφή του 2011. Αναγνωρίσθηκε ως οικισμός, το 2011.
Παραπομπές
Κατηγορία:Χωριά του νομού Λάρισας Κατηγορία:Δήμος Φαρσάλων
Νατάσα Αντόνοβα
Η Νατάσα Αντόνοβα (Наташа Андонова, γεννήθηκε στις 4 Δεκεμβρίου 1993) είναι ποδοσφαιρίστρια από τη Βόρεια Μακεδονία, η οποία είναι αρχηγός της εθνικής ομάδας. Είναι η μικρότερη αδερφή της Σίγσε Αντόνοβα, η οποία είναι επίσης παίκτρια ποδοσφαίρου. Είναι η πρώτη σκόρερ στην ιστορία της εθνικής ομάδας της Βόρειας Μακεδονίας.
Καριέρα
Η Αντόνοβα ξεκίνησε την καριέρα της στην ZFK Τικβεσάνκα στη Βόρεια Μακεδονία. Ήρθε για πρώτη φορά στη διεθνή προσοχή στο ευρωπαϊκό πρωτάθλημα του 2010 Under 19, που φιλοξενήθηκε στη Δημοκρατία της Βόρειας Μακεδονίας. Παρά το γεγονός ότι έπαιξε στην πιο αδύναμη ομάδα του διαγωνισμού, η Αντόνοβα ανακηρύχθηκε η καλύτερη παίκτρια του τουρνουά. Μέχρι τότε είχε ήδη εκπροσωπήσει την ανώτερη εθνική ομάδα της Βόρειας Μακεδονίας.